130 



Zsuzsanna volt, a kiknek ő volt egyetlen gyermekük. A gym- 

 názium első öt osztályát Váczott, a hatodik osztályt pedig Eszter- 

 gomban elvégezvén, atyjának akarata ellenére, a ki belőle gazda- 

 tisztet óhajtott volna nevelni, a gyógyszerészi pályára lépett. 1828-ban 

 beállott gyakornoknak Krakowitzer József esztergomi gyógy- 

 szerészhez és 1831. deczember 4-ig annál maradt. Már ekkor nagy 

 szenvedélylyel foglalkozott üres óráiban a növény- és rovargyűjtés- 

 sel. Esztergomból Szolnokra ment Agnelli gyógyszerészhez se- 

 gédnek, majd ismét visszatért Esztergomba Krakowitzer hez, a 

 kinek oldalán aztán mint első segéd 1835-ig működött. Ekkor fel- 

 ment a pesti egyetemre a gyógyszerészi tanfolyamra s ott nagy 

 szorgalommal hallgatta a szakmájába vágó tantárgyakat, de kivált az 

 állat- és növénytant, melynek akkor Sadler József volt a tanára. 



Már mint okleveles gyógyszerész hagyta el 1837-ben Pestet 

 és Folinus János abonyi gyógyszertárában vállalt segédi állást. 

 De nem sokáig maradt ott; mert 1839-ben új gyógyszertár nyitá- 

 sára engedélyt kapván, Alsó - Dabasra költözött és, miután még 

 ugyanazon évben volt főnökének leányát Szidóniát nőül vette, 

 itt véglegesen letelepedett. Itt élte le aztán csendes visszavonult- 

 ságban egész munkás életét. Gyógyszertárát 1840 februárius havá- 

 ban megnyitván, első gondja volt házát és háza tájékát minél kel- 

 lemesebbé tenni. A háza mögött elterülő homokbuczkás területet 

 nagy szorgalommal befásította és mintaszerű kertté varázsolta. A 

 kertészettel és gyümölcstenyésztéssel töltötte ez időtájban csaknem 

 minden szabad idejét, úgy hogy vidékén mint pomologus nem cse- 

 kély hírnévre tett szert. A kertészkedésbe már-már annyira bele- 

 merűit, hogy a rovarvilágról egészen megfeledkezett. De a sors 

 könyvében másképen volt megírva ! 



Metelka 1855-ben véletlenül megismerkedett a halhatatlan 

 emlékű Frivaldszky Imrével, a ki akkor a Duna-Tisza kö- 

 zének homoktalajú erdőiben búvárkodott. Ez az ismeretség döntő 

 befolyással volt Metelka további kedvencz foglalkozására. Fri- 

 valdszky Imre felidézte benne régi előszeretetét a rovarok és 

 különösen a lepkék iránt; bevezette őt azoknak ismeretébe; buz- 

 dította rendszeres gyűjtésükre ; elvitte őt az érdekesnél érdekesebb 

 rovarfajokat termő puszta-peszéri erdőbe; beavatta a rovargyűjtés 

 különféle fortélyaiba ; ellátta a szükséges útmutatásokkal, könyvek- 

 kel és mindenféle műszerekkel. 



Metelka ezentúl minden szabad idejét a szabad természet 

 vizsgálásának szentelte, s valóságos szenvedélylyel tanulmányozta 



